Държавен вестник, бр. 9, 2004 г., стр. 23

Б Р О Й  9
Д Ъ Р Ж А В Е Н   В Е С Т Н И К
С Т Р .  23
РЕПУБЛИКА БЪЛГАРИЯ
МИНИСТЕРСТВО НА
ВЪНШНИТЕ РАБОТИ
Изх. № 54-28-69
Министерството на външните работи на
Република България поднася своите почитания
на Посолството на Ислямска република Иран в
София и има честта да го уведоми, че е допусна-
та техническа грешка в текста на български език
на Договора между правителството на Репуб-
лика България и правителството на Ислямска
република Иран за взаимно насърчаване и за-
щита на инвестициите, подписан на 13 ноември
1998 г. в София, в сила от 24 август 2003 г.
В чл. 7, ал. 1 на българския текст на договора
е пропусната подточка “g) плащания, произти-
чащи от спор във връзка с инвестиция”. Съг-
ласно чл. 79 (b) на Виенската конвенция за
правото на договорите от 23 май 1969 г., греш-
ката би могла да бъде коригирана чрез размяна
на ноти на договарящите се страни.
В случай, че иранската страна изрази съгла-
сие с горното предложение, тази нота и нотата-
отговор на почитаемото Посолство ще предс-
тавляват поправка на горецитираната техничес-
ка грешка в българския текст, като бъдат счи-
тани за неразделна част от Договора между пра-
вителството на Република България и прави-
телството на Ислямска република Иран за вза-
имно насърчаване и защита на инвестициите,
подписан на 13 ноември 1998 г. в София, в сила
от 24 август 2003 г.
Министерството на външните работи на
Република България се ползва от случая да
поднови пред Посолството на Ислямска репуб-
лика Иран в София уверенията в отличната си
към него почит.
До
София, 2 октомври 2003 г.
Посолството на
Ислямска
република Иран
София
Нота (неофициален превод)
Посолството на Ислямска република Иран
поднася своите почитания на Министерството на
външните работи, Дирекция “Азия, Австралия и
Океания” и има честта да уведоми за следното:
Във връзка с пропуснатата точка “Г”, али-
нея (1) от член 7 в българския текст относно
“Споразумението за насърчаване на капитало-
вложенията между двете страни”, имайки пред-
вид, че е отбелязано както в персийския, така и
в английския текст за добавянето му в българ-
ския текст няма проблеми от иранска страна.
Посолството на Ислямска република Иран
се ползва от случая да поднови пред Министер-
ството на външните работи, Дирекция “Азия,
Австралия и Океания” своите уверения в най-
високата си към него почит.
До
Министерство на
външните работи
Дирекция “Азия, Австралия
и Океания”
С.с.: Министерство на
икономиката
1751
ДОГОВОР
между Република България и Великата соци-
алистическа народна Либийска арабска джа-
махирия за взаимно насърчаване и защита на
инвестициите
(Ратифициран със закон, приет от ХХХVIII
Народно събрание на 7 февруари 2001 г.—ДВ,
бр. 16 от 2001 г. В сила от 19 януари 2004 г.)
Република България и Великата социалис-
тическа народна Либийска арабска джамахи-
рия, наричани по-долу “договарящи се страни”,
желаейки да развиват икономическото сът-
рудничество между двете държави,
заангажирани с насърчаването и създаване-
то на благоприятни условия за инвестиции на
инвеститори от едната договаряща се страна на
територията на другата договаряща се страна
на основата на равенство и взаимна изгода,
признавайки, че взаимното насърчаване и
защита на инвестициите в съответствие с този
договор стимулира инициативите в тази област,
се договориха за следното:
Член 1
За целите на този договор:
1. Понятието “инвестиции” ще означава вся-
какви вложения, направени от инвеститор на
една от договарящите се страни на територията
на другата договаряща се страна в една от след-
ните форми:
а) право на собственост и всякакви други
вещни права, както и залог и ипотека или други
подобни права;
б) дялове, акции или ценни книжа, матери-
ализиращи участие в дружества;
в) права на вземане, както и всякакви други
права, имащи икономическа стойност;
г) авторски права, права в областта на ин-
дустриална и интелектуална собственост (като
патенти, лицензи, индустриален дизайн, търгов-
ски марки, търговски наименования), техноло-
гически процеси, ноу-хау и гуд уил;
д) права за упражняване на стопански дей-
ности, предоставени по силата на закон, съг-
ласно договор или административен акт на
компетентен държавен орган и по-специално
за търсене, разработване, извличане или екс-
плоатация на природни ресурси.
Тези инвестиции трябва да бъдат в съответ-
ствие със законодателството на договарящата
се страна, на чиято територия е била извърше-
на или ще бъде извършена инвестицията.
Последваща промяна във формата, в която
инвестициите са били извършени, няма да за-
сегне тяхната същност като инвестиции, при
условие че тази промяна не противоречи на
законите на договарящата се страна, на чиято
територия са били извършени инвестициите.
2. Понятието “приходи” ще означава всички
суми, получени от инвестициите, като печалби,
дивиденти, лихви и други законни доходи.
3. Понятието “инвеститор” ще означава по
отношение на всяка договаряща се страна: